Мелнишки пирамиди
Мелнишките пирамиди са скални образувания, които са едни от най-посещаваните от туристи скални пирамиди на територията на България.

Разположени са в подножието на югозападната част на планината Пирин в околностите на Мелник. Районът, освен самите пирамиди, обхваща още огромно количество други скални образувания като скални гъби, игли, конуси и други. Най-популярните сред тях са група пирамиди, разположени недалеч от село Кърланово. Освен заради значително по-големия им размер, интересни за туристите ги прави и това, че в близост са построени почивна станция и други сгради за настаняване на туристи.

Мелнишките пирамиди на височина достигат до 100 м. Характерно за външния им вид е, че склоновете им са пясъчни и на места почти напълно отвесни. На върховете им растат широколистни растения и треви.

Мелнишките пирамиди са в процес на изграждане и външният им вид и форма се променят. Обявени са за природна забележителност през 1960 година.

Вижте също 
 Стобски пирамиди
 Дяволския град

Външни препратки 
 Венелин Желев, Здравко Илиев, Мелнишки пирамиди , Геоложки феномени на България
 Мелнишки пирамиди, блог За българския пътешественик, септември 2011
 Снимки от Мелнишките пирамиди, bulgariaphotos.net
 

Скални образувания в България
География на община Сандански
Мелник
Пирин
Основани в България през 1960 година